ՄԱԿ-ի Գլխավոր ասամբլեայի որոշմամբ ամբողջ աշխարհն արդեն 22 տարի շարունակ մարտի 22-ը նշում է որպես Ջրի համաշխարհային օր` հանրության ուշադրությունը սևեռելով քաղցրահամ ջրի կարևորության և քաղցրահամ ջրի ռեսուրսների կայուն կառավարման հիմնախնդիրների վրա: Կարևորելով ՄԱԿ-ի ջրային նախաձեռնությունը` SPRING PR-ընկերությունը 2012 թվականին մշակեց «Լինե'նք հոգատար Հայաստան-Ջրի համաշխարհային օր» սոցիալական-բնապահպանական նախագիծը, որի շրջանակներում արդեն չորրորդ տարին համագործակցելով Գլոբալ Ջրային Համագործակցություն միջազգային կազմակերպության ցանցի հետ, նախագծի շրջանակներում իրականցվող իրազեկման արշավի և դրա շրջանակներում իրականացվող միջոցառումների շուրջ միավորում է ՀՀ ջրային ռեսուրսների ոլորտը ներկայացնող և դրա հիմնախնդիրներով զբաղվող պետական, հասարակական, միջազգային կառույցները, ոլորտի փորձագետներին և ԶԼՄ-ներին: